open-index/open-wikipedia-markdown huggingface dataset:
Megakirkko

**Megakirkolla** () tarkoitetaan yleensä protestanttista seurakuntaa, jonka palvelustilaisuuksiin osallistuu viikoittain yli 2&nbsp;000 henkilöä. Kävijämäärään lasketaan mukaan kaiken ikäiset osallistujat. Protestanttisia megakirkkoja on eniten Yhdysvalloissa, jossa niitä lasketaan olevan noin 1&nbsp;750. Megakirkkoja on myös muualla maailmassa, erityisesti Etelä-Koreassa, Brasiliassa ja useissa Afrikan maissa. 

Megakirkkoja yhdistäviä piirteitä ovat koon lisäksi erottuva organisaatiomalli, suunnitellut palvelutehtävät sekä jäsensuhteet. Vuonna 2020 suurin osa megakirkoista oli itsenäisiä tunnustuskuntiin sitoutumattomia. Sitoutumattomat megakirkot muodostavat noin 40 prosentin osuuden kaikista megakirkoista. Muita merkittäviä suuntautumisia edustavat baptismi ja helluntaiherätys. Teologisesti suurin osa megakirkoista on evankelikalistisia.

Suurin osa Yhdysvaltain megakirkoista sijaitsee aurinkovyöhykkeellä: Texasissa, Kaliforniassa, Floridassa ja Georgiassa. Monet megakirkoista sijaitsevat nopeasti laajenevien kaupunkien esikaupunkialueilla. Megakirkkoja on esimerkiksi Los Angelesissa, Dallasissa, Atlantassa, Houstonissa, Orlandossa, Phoenixissa ja Seattlessa. Megakirkot sijaitsevat usein suurilla maa-alueilla lähellä merkittäviä liikenneväyliä.

Nykyisiä megakirkkoja on perustettu aktiivisesti 1980-luvulta lähtien, mutta varsinainen konsepti on peräisin 1800-luvulta.

## Historia
Megakirkot ovat uusi ilmiö. Hyvin suuret seurakunnat eivät silti ole harvinaisuus kristinuskon historiassa. Tällaisia seurakuntia on kuitenkin vain muutamia, eivätkä ne vastanneet samalla tavalla yhteiskunnallisista toiminnoista kuin megakirkot. Megakirkkojen nopea leviäminen on tapahtunut erityisesti viime vuosikymmenten aikana.

Lähes kaikki nykyiset megakirkot on perustettu vuoden 1955 jälkeen. Megakirkkojen todellinen kasvu on alkanut kuitenkin 1980-luvun puolivälin jälkeen. Vuonna 1992 megakirkkoja arvioitiin olevan yli 350. Vuonna 1993 John Vaughan arvioi megakirkkojen kasvutahdiksi 5 prosenttia vuodessa. Vuonna 2000 megakirkkoja oli Yhdysvalloissa yli 600 ja 2020-luvulla noin 1700.

## Toiminta
Perustavalla tasolla megakirkkona pidetään seurakuntaa, jonka palvelustilaisuudet keräävät yli 2000 osallistujaa viikoittain. Scott Thumma pitää pelkkään kokoon liittyvää määrittelyä liian kapeana. Hänen mukaansa megakirkossa on kysymys enemmänkin kollektiivisesta sosiaalisesta ilmiöstä.

Megakirkkoja on useita erilaisia. Yhdistäviksi piirteiksi useille megakirkoille on laskettu samankaltainen malli sekä yhteisesti jaettu ajatus organisoitumisesta ja johtamisdynamiikasta. Satojen megakirkkojen kasvun on tulkittu tarkoittavan, että tämä seurakuntamalli on erityisesti kohdannut modernin yhteiskunnan ja kulttuurin muutosten kanssa.

Megakirkon toimintaan kuuluu usein erilaisia palvelutehtäviä liittyen sosiaalihuoltoon, virkistykseen ja avustuksiin. Useat megakirkot pyrkivät edistämään seurakuntayhteisön toimintaa esimerkiksi kotien yhteistoiminnalla ja pienryhmätoiminnalla.

## Katso myös
* Seurakunnan kasvu
* Seurakuntaistutus

## Lähteet
Zunbil

**Zunbil** oli valtakunta ja hallitsijasuku nykyisen Länsi-Afganistanin alueella. Zunbil hallitsijat vastustivat islamin leviämistä alueelle vuosisatojen ajan, kunnes he päätyivät lopulta saffaridien kukistamaksi vuonna 865.

Zunbil-hallitsijoiden taustaa ei tunneta varmasti. On mahdollista että he polveutuivat hefthaliiteista tai mahdollisesti vielä heitä vanhemmista kansoista. Nimi Zunbil on johdettu Zun tai Zhun-nimisestä jumaluudesta, jota palvottiin aikanaan nykyisen Länsi-Afganistanin alueella. 

Vuoristokansat lienevät irrottautuneet sasanidien vallasta näiden Bysantin valtakunnan vastaisten sotien aikana. Lopulta sasanidit kukistuivat islaminuskoisten arabien hyökkäyksissä. Maantieteeltään helposti saavutettavissa olleet alueet, kuten Sistan, Khorasan ja Tokharia valloitettiin 600-luvun loppupuolella, mutta arabit eivät olleet kiinnostuneita valtamaan Hindukušin vuoristoalueita. Heidän sotaretkensä vuorille rajoittuivat lähinnä ryöstöretkiin. Zunbil-hallitsijat hallitsivat Zamendawarin nimellä tunnetusta keskuksestaan käsin. Arabikronikoitsijoiden tarinoiden mukaan varhainen muslimiarmeija eteni aina Zamendawariin saakka, jossa he vahingoittivat "Zunin vuorella" sijainneen pakanallisen pyhätön epäjumalankuvia osoittaakseen niiden olevan elottomia esineitä. Syvemmälle vuoristoon he eivät kuitenkaan edennet ja Zunbil säästyi islamin leviämiseltä vielä sukupolvien ajan.

860-luvun alussa nykyisen Iranin ja Afganistanin rajaseudun Sistanin alueella sai alkunsa saffaridien hallitsijasuku, joka sai nimensä perustajansa Ja'qub ibn al-Laith al-Saffarin mukaan. Zunbil-valtakunnan  hallitsijat sekaantuivat lähialueensa politiikkaan ja he olivat tarjonneet turvapaikan eräälle Ibn al-Laithin poliittiselle vastustajalle. Ibn al-Laith hyökkäsi heitä vastaan ja vuonna 865 nykyisen Kandaharin alueella käytiin taistelu, jossa Zunbil-hallitsija sai surmansa ja hänen armeijansa tuhottiin. Nykyisen Afganistanin ydinalueet päätyivät nyt muslimien käsiin Ibn al-Laithin jahdatessa pakenevia Zunbil-ylimyksiä Ghaznin kautta Bamejaniin ja Kabuliin saakka.

## Lähteet
Osvaldo Hurtado Larrea

**Osvaldo Hurtado Larrea** (s. 26. kesäkuuta 1939) on ecuadorilainen juristi ja poliitikko, joka toimi maansa presidenttinä 1981–1984.

Hurtado perusti Ecuadorin kristillisdemokraattisen puolueen vuonna 1964, ja vuonna 1966 hän nousi kongressin puhemieheksi. Seuraavina vuosina hänestä tuli sosiologian professori ja kauppatieteellisen tiedekunnan varadekaani Quiton katolisessa yliopistossa.

Vuoden 1978 presidentinvaaleissa Hurtadon puolue kuului voittoisaan koalitioon. Jaime Roldós Aguilera valittiin  presidentiksi ja Hurtado varapresidentiksi. Toukokuussa 1981 Roldos sai surmansa lento-onnettomuudessa, ja Hurtado vannoi presidentinvalan. Hän kohtasi kaudellaan ammattiliittojen vastustusta pitämänsä tiukan talouskurin takia. Vuonna 1984 hän luovutti presidentin aseman vaalit voittaneelle toisen kristillisen puolueen ehdokkaalle, León Febres Corderolle.

## Lähteet
Sameli Sivonen

**Sameli Sivonen** (s. 23. huhtikuuta 1991 Imatra) on suomalainen vihreitä edustava poliitikko ja Vihreiden nuorten puheenjohtaja vuosina 2018–2019. Sivonen on toiminut myös vuodesta 2017 Helsingin kaupungin varavaltuutettuna.

## Tausta
Sivonen vietti lapsuutensa Imatralla, Lieksassa ja Kuopiossa. Nuoruutensa Sivonen asui Vantaalla sekä Helsingissä. Hän valmistui ylioppilaaksi Helsingin kuvataidelukiosta 2011. Lukuvuoden 2008–2009 Sivonen oli vaihto-oppilaana Yhdysvalloissa McLean High Schoolissa. Sivonen opiskelee arkkitehtuuria Aalto-yliopistossa sekä taloustiedettä Helsingin yliopiston valtiotieteellisessä tiedekunnassa. Sivonen on ollut  perustamassa Suomen arkkitehtiliitto SAFA:n opiskelija-alajaostoa Opiskelija-SAFAa, ja hän toimi O-SAFAn ensimmäisessä johtokunnassa vuonna 2016.

## Poliittinen ura
Sivonen on toiminut opiskelijapolitiikassa vuodesta 2015 lähtien, jolloin hänet valittiin vaalien suurimmalla äänimäärällä Aalto-yliopiston ylioppilaskunnan edustajistoon Vihreämpi Aalto -listalta. Vuonna 2016 Sivonen toimi edustajiston varapuheenjohtajana. Sivonen toimii myös Helsingin yliopiston ylioppilaskunnan edustajistossa ja edustaa HYY:n vihreitä.

Vuoden 2017 kuntavaaleissa Sivonen valittiin varavaltuutetuksi Helsingin kaupunginvaltuustoon 546 äänellä. Loppuvuodesta 2017 Sivonen valittiin Vihreiden nuorten puheenjohtajaksi vuosiksi 2018–2019. Hän toimi ensimmäisen vuoden tamperelaisen Iiris Suomelan puheenjohtajaparina. Vihreillä nuorilla on kaksi tasa-arvoista puheenjohtajaa.

Sivonen on toiminut myös Vihreiden nuorten hallituksessa vuonna 2016  ja vihreiden puoluevaltuuskunnassa 2017–2019 sekä varajäsenenä 2016.

## Lähteet
Valmiera FC

**Valmiera FC** on jalkapalloseura Valmieran kaupungista. Seura pelaa kaudella 2018 Virslīgassa, joka on Latvian korkein sarjataso.
Color in Your Life

**Color in Your Life** on yhdysvaltalaisen uuden aallon yhtyeen Missing Personsin kolmas studioalbumi, joka julkaistiin Capitol Records -levy-yhtiöllä vuonna 1986. Albumi sijoittui Billboard 200 -albumilistan sijalle 86. 

## Kappaleet
Kaikki kappaleet säv. ja san. Missing Persons (Dale Bozzio, Terry Bozzio, Warren Cuccurullo ja Patrick O’Hearn) ellei toisin mainita.

#Color in Your Life – 5.00
#I Can’t Think About Dancin’ – 5.16
#No Secrets – 4.29
#Flash of Love – 4.15
#Go Against the Flow – 5.54
#Boy I Say to You – 4.38
#Come Back for More – 3.41
#Face to Face – 3.33
#We Don’t Know Love At All – 5.02
#Hot to Cold (D. Bozzio, T. Bozzio, Cuccurullo) – 3.40
#It’s a Must (D. Bozzio, T. Bozzio, Cuccurullo) – 4.34
#Words (T. Bozzio, Cuccurullo) – 4.23
#Destination Unknown (D. Bozzio, T. Bozzio, Cuccurullo) – 3.20
#Mental Hopscotch (T. Bozzio, Cuccurullo) – 3.04
#Hello, I Love You (John Densmore, Robbie Krieger, Ray Manzarek, Jim Morrison) – 2.30

## Henkilöstö
### Missing Persons
*Dale Bozzio – laulu
*Terry Bozzio – syntetisaattori, lyömäsoittimet, rummut, laulu 
*Warren Cuccurullo – kitara, laulu 
*Patrick O’Hearn – syntetisaattori, bassokitara, laulu 

### Lisähenkilöstö
*Carl Carwell – taustalaulu
*Roy Galloway – taustalaulu
*Mark Isham – vaskipuhaltimet
*Robert O’Hearn – syntetisaattori
*Phil Perry – taustalaulu

## Lähteet
Tunturipiippo

**Tunturipiippo** (*Luzula wahlenbergii*) on vihviläkasvien (Juncaceae) heimoon, piippojen (*Luzula*) sukuun kuuluva monivuotinen kasvilaji. Tunturipiippo muistuttaa röyhypiippoa (*Luzula parviflora*), mutta lajit ovat erotettavissa toisistaan kasvin koon sekä lehtien ulkonäön perusteella.

Tunturipiippo voi kasvaa noin 30 cm korkeaksi ja on kasvutavaltaan mätästävä. Varsien tyvilehdet ovat 3–5 mm leveitä ja kaljuja, mutta nuorien lehtien reunat ovat kuitenkin harvakarvaiset. Varsissa on vain yksi tai kaksi varsilehteä, jotka ovat neulamaisia ja kaljuja. Tunturipiipon kukat sijaitsevat varren päässä terttua muistuttavana rykelmänä, ja kukinnon tukilehti on karvareunainen.

Tunturipiippo kasvaa tunturien rinteillä, yleensä kosteilla kasvupaikoilla. Suomessa tunturipiippoa tavataan lähes pelkästään Kilpisjärven seudulla, mutta monia vanhoja sekä muutamia uudempiakin havaintoja on myös Utsjoen ja Inarin alueilta.

Tunturipiipon tieteellisen nimen lajinimi (*wahlenbergii*) viittaa ruotsalaiseen kasvitieteilijään ja professoriin Göran Wahlenbergiin.

## Lähteet

## Aiheesta muualla
* Laji.fi: Tunturipiippo (''Luzula wahlenbergii'')
Lentopallon miesten 1-sarjakausi 2017–2018

**[[Lentopallon miesten 1-sarja]]kausi 2017–2018** pelattiin 11 joukkueen 2-kertaisena sarjana, jonka jälkeen 8 parasta jatkoi pudotuspelejä pääsystä liigakarsintaan.

## Runkosarja

## Pudotuspelit

#### Puolivälierät

#### Välierät

#### Loppuottelu

## Liigakarsinta

## Lähteet
* Tulospalvelu

### Viitteet
Tita Rinnevaara

**Tita Maria Rinnevaara** (s. 1956) on suomalainen virkamies, joka on toiminut kaupunginjohtajana. Hän on koulutukseltaan valtiotieteiden maisteri.

Rinnevaara valittiin Pyhäjärven kaupunginjohtajaksi 2010 ja hän ehti istua virassa vuoden verran ennen kuin häntä ryhdyttiin erottamaan. Rinnevaara ehti tulla valituksi Heinolan kaupunginjohtajaksi, josta tehtävästä hänet erotettiin. Molemmat erottamiset päätyivät käräjille, mutta neuvottelujen jälkeen Rinnevaara luopui Pyhäjärvellä syytteistä ja sai 80&nbsp;000 euron korvaukset. Kaupunginhallituksen puheenjohtajalle Jukka Tikanmäelle määrättiin sakot. Myös Heinolaa koskevasta jutusta hän sai korvaukset, noin 120 000.

Aiemmin Rinnevaara on työskennellyt Sampo-pankin sijoituspäällikkönä, Epilepsiasäätiön tutkimuskeskus Neuron johtajana ja 2001–2003 Merimaskun kunnanjohtajana.

## Lähteet
The Voidz

**The Voidz** (aiemmin nimellä **Julian Casablancas+The Voidz**) on yhdysvaltalainen rockyhtye, jonka The Strokes -yhtyeestä tunnettu Julian Casablancas perusti vuonna 2013. Yhtye levyttää Casablancasin omistamalle Cult Records -levy-yhtiölle.

The Voidz julkaisi debyyttialbuminsa *[[Tyranny (albumi)|Tyranny]]* syyskuussa 2014. Yhtyeen toinen albumi, *[[Virtue]]* julkaistiin 30. maaliskuuta 2018.

## Kokoonpano
* Julian Casablancas – laulu
* Jeramy Gritter – kitara, koskettimet
* Amir Yaghmai – kitara, koskettimet
* Jacob Bercovici – basso, syntetisaattori
* Alex Carapetis – rummut, lyömäsoittimet, basso
* Jeff Kite – koskettimet

## Diskografia
### Studioalbumit
* 
* 

### Singlet
* ”Human Sadness” (2014)
* ”Where No Eagles Fly” (2014)
* ”Leave It in My Dreams” (2018)
* ”QYURRYUS” (2018)
* ”Pointlessness” (2018)
* ”All Wordz Are Made Up” (2018)
* ”ALieNNatioN” (2018)

## Lähteet
Rhyme & Reason

**Rhyme & Reason** on yhdysvaltalaisen uuden aallon yhtyeen Missing Personsin toinen studioalbumi, joka julkaistiin Capitol Records -levy-yhtiöllä vuonna 1984. Albumi sijoittui Billboard 200 -albumilistan sijalle 43. 

## Kappaleet
#The Closer That You Get (Dale Bozzio, Terry Bozzio, Warren Cuccurullo) – 4.54
#Give (D. Bozzio, T. Bozzio, Cuccurullo, Patrick O’Hearn) – 4.54
#Now Is the Time (For Love) (T. Bozzio) – 3.40
#Surrender Your Heart (D. Bozzio, T. Bozzio, Cuccurullo, O’Hearn) – 4.22
#Clandestine People (T. Bozzio, Cuccurullo) – 3.00
#Right Now (D. Bozzio, T. Bozzio) – 3.29
#All Fall Down (D. Bozzio, T. Bozzio) – 3.23
#Racing Against Time (T. Bozzio, Cuccurullo) – 3.24
#Waiting for a Million Years (D. Bozzio, T. Bozzio, Cuccurullo) – 5.23
#If Only for the Moment (D. Bozzio, O’Hearn) – 3.47
#Fight for Life (D. Bozzio, T. Bozzio, Cuccurullo) – 5.21
#Action Reaction (D. Bozzio, T. Bozzio, Cuccurullo) – 2.53
#Windows (D. Bozzio, T. Bozzio) – 4.59
#I Like Boys (D. Bozzio, T. Bozzio, Cuccurullo) – 2.53
#Here and Now (D. Bozzio, T. Bozzio, Cuccurullo) – 3.14
#Walking in L.A. (T. Bozzio) – 4.05

## Henkilöstö
*Dale Bozzio – laulu
*Terry Bozzio – syntetisaattori, lyömäsoittimet, rummut, laulu
*Warren Cuccurullo – kitara, sähkökitara, laulu 
*Patrick O’Hearn – syntetisaattori, bassokitara, sähköbasso 
*Chuck Wild – syntetisaattori, koskettimet

## Lähteet
Kasino (täsmennyssivu)

**Kasino** (myös Casino) voi tarkoittaa seuraavia:

* kasino, uhkapelipaikka
* kasino, korttipeli
* *[[Casino (elokuva)|Casino]]*,  Martin Scorsesen ohjaama rikoselokuva vuodelta 1995
* *[[Kasino (vuoden 2020 elokuva)|Kasino]]*, Mikko Jokipiin ohjaama elokuva vuodelta 2020.

**Kasino** tai **Casino** esiintyy Suomessa myös ravintoloiden nimissä:
* Hangon Casino
* Katajanokan Kasino
* Kulosaaren Casino.

## Katso myös

* Casino
Tyranny (albumi)

**Tyranny** on Julian Casablancasin (The Strokes) perustaman The Voidz -yhtyeen debyyttialbumi, joka julkaistiin syyskuussa 2014.

Albumi ylsi kotimaassaan Yhdysvaltain Billboard 200 -listalla parhaimmillaan sijalle 39.

## Kappaleet

## Kokoonpano
* Julian Casablancas – laulu
* Jeramy ”Beardo” Gritter – kitara
* Amir Yaghmai – kitara
* Jacob ”Jake” Bercovici – basso, syntetisaattori
* Jeff Kite – koskettimet
* Alex Carapetis – rummut, lyömäsoittimet

## Lähteet
Karelian Hurmos

**Karelian Hurmos** oli joensuulainen lentopalloseura, joka perustettiin keväällä 2017. Seura hakeutui konkurssiin ja lopetti toimintansa huhtikuussa 2025.

Karelian Hurmos pelasi kotiottelunsa Joensuun urheilutalossa. Seuran miesten edustusjoukkue pelasi lentopallon Mestaruusliigassa.

Seura syntyi, kun Pohjois-Karjalan Liiga-Riento, Susiraja Volley ja Niceteam fuusioituivat yhdeksi seuraksi. Seuran miesjoukkue aloitti kaudella 2017–2018 miesten 1-sarjassa, johon sekä Riento että SurVo mestaruusliigakarsintojen päätteeksi jäivät. Seura nousi Mestaruusliigaan kaudeksi 2019–2020.

Seuran naisten joukkue otti Niceteamin paikan naisten 1-sarjassa. Naisten toiminta kuitenkin yhdistyi Joen Jujuun jo vuonna 2019.

## Lähteet

## Aiheesta muualla
* Seuran kotisivut
Lentopallon Mestaruusliigakausi 2017–2018

**Lentopallon miesten Mestaruusliigan kausi 2017–2018** pelattiin 11 joukkueen 3-kertaisena sarjana. 8 parasta jatkoi pudotuspeleihin ja kaksi viimeisintä joutui karsimaan sarjapaikastaan.
Naisten Mestaruusliigaan osallistui 9 joukkuetta. 

## Runkosarjan taulukot

### Miesten runkosarja
Sarjataulukon sijoitukset määrää viime kaudesta poiketen jälleen ensimmäiseksi joukkueen saavuttamat pisteet ja tasapistetilanteessa joukkueen saavuttamien voittojen määrä.

### Naisten runkosarja

## Jatko-ottelut

### Miesten pudotuspelit

#### Puolivälierät

#### Välierät

#### Pronssiottelut

#### Loppuottelut

### Naisten pudotuspelit

#### Puolivälierät

#### Välierät

#### Pronssiottelut

#### Loppuottelut

## Suomen Mestarit

### Miesten mestarit
**VaLePa Sastamala**
Jacob Guymer, Urpo Sivula, Tommy Carmody, Markus Kaurto, Erik Sundberg, Mikko Esko, Antti Karttunen, Arttu Lehtimäki, Florian Ringseis, Peetu Mäkinen
Olli Kunnari, Ville Sorvoja, Niko Suihkonen, Anssi Vesanen, Olli Saarenmaa, Rami Rekomaa,
Päävalmentaja Sami Kurttila, 2-valmentaja Janne Kangasakokko, huoltaja Manu Soro, tilastot Arto Weckman, fysio Teija Simola.

### Naisten mestarit
**HPK Naiset:**
Chloe Collins, Silja Kosonen, Eveliina Smolander, Suvi Kokkonen, Vicky Savard, Saana Koljonen, Yasmine Madsen, Salla Karhu, Maria Tuominen, Eveliina Rautiainen, Daniela Öhman ja Aleksandra Terzic.
Päävalmentaja Luca Chiappini, 2-valmentaja Sami Stenius, fysiikkavalmentaja, Enrico Cervella, tilastomies Matteo Pentassuglia, huoltaja/fysio Tuija Loukimo, lääkäri Olli Koivurinne ja joukkueenjohtaja Michaela Madsen

## Liigakarsinnat

### Miesten liigakarsinta

### Naisten liigakarsinta

## Lähteet
* tulospalvelu

### Viitteet
Merkelin IV hallitus

**Merkelin IV hallitus** oli liittokansleri Angela Merkelin johtama suuri koalitiohallitus, joka toimi 4. maaliskuuta 2018 – 8. joulukuuta 2021. Sen muodostivat Saksan kristillisdemokraattinen unioni (CDU) ja sen sisarpuolue Baijerin kristillissosiaalinen unioni (CSU) sekä Saksan sosiaalidemokraattinen puolue (SPD). Hallitusta edelsi Merkelin III hallitus. Sen seuraajaksi tuli Scholzin hallitus.

## Hallitus

## Lähteet
Cocoa Sugar

__NOTOC__

**Cocoa Sugar** on skotlantilaisen alternative hip-hop ja r&b -yhtye Young Fathersin kolmas studioalbumi, jonka julkaisi Ninja Tune 9. maaliskuuta 2018. Albumilta julkaistiin kolme singleä: "Toy", "In My View" ja "Lord", joista kahdelle kappaleelle julkaistiin musiikkivideot. Yhtyeen jäsenet kyllästyivät työstämään kokeellisia albumeita, joten he koettivat luoda tavallisempaa ja helpommin kuunneltavaa musiikkia.

Albumin kansikuvan suunnitteli Hingston Studion kuvaaja Julia Noni ja suunnittelija Tom Hingston.

## Kappaleet
#
#
#
#
#
#
#
#
#
#
#
#

### Japanin bonuskappaleet
#
#

## Arvostelut
* Metacritic: 89/100
* Pitchfork: 7.3/10

## Lähteet
Per Laurén

**Per Fredrik Laurén** (10. joulukuuta 1910 Paraisten maalaiskunta – 23. marraskuuta 1974 Turku) oli suomalainen poliitikko, varatuomari, maanviljelijä ja säästöpankinjohtaja. Laurén toimi RKP:n kansanedustajana vuosina 1962–1966 edustaen Turun läänin eteläistä vaalipiiriä. Kunnallispolitiikassa Laurén toimi Paraisten maalaiskunnan kunnanvaltuuston sekä Paraisten kauppalan- ja kaupunginvaltuustojen puheenjohtajana. Laurén toimi presidentin valitsijamiehenä vuonna 1962.

Laurén kirjoitti ylioppilaaksi vuonna 1928, suoritti ylemmän oikeustutkinnon vuonna 1934 ja sai varatuomarin arvon vuonna 1937. Laurén toimi Piikkiön tuomiokunnan notaarina 1936–1937, Kemiön piirin nimismiehenä 1938, asianajajana Helsingissä 1938–1939, Dragsfjärdin ja Hiittisten nimismiehenä 1939–1945, maanviljelijänä Paraisten maalaiskunnassa, myöhemmin kauppalassa ja kaupungissa vuodesta 1945, Paraisten säästöpankin toimitusjohtajana 1945–1973 sekä Dragsfjärdin kunnanvaltuuston sihteerinä 1940–1945.

Laurénin vanhemmat olivat maanviljelijä ja kansanedustaja Karl Fredrik Laurén ja Edith Johanna Johansson. Laurénin puoliso vuodesta 1938 oli Ester Maria Söderström.

## Lähteet
Karppanen

**Karppanen** on suomalainen sukunimi, joka on muun muassa seuraavilla henkilöillä:

*Aki Karppanen (s. 1971), jalkapalloilija
*Eka Karppanen (1912–2010), graafikko ja kuvittaja
*Heikki Karppanen (s. 1944), farmakologian emeritusprofessori, keksijä
*Ilmari Karppanen (1918–2007), kymmenottelija, maanviljelijä
*Jani Karppanen (s. 1990), pesäpalloilija
*Joel Karppanen (s. 1993), valokuvaaja
*Kaarlo Karppanen (1905–1996), näyttelijä
*Leo Karppanen (1939–2020), kuvataiteilija
*Matti Karppanen (1873–1953), taidemaalari ja lintujen täyttäjä
*Miia Tervonen (o.s. *Karppanen*, s. 1990), pesäpalloilija
*Miro Karppanen (s. 1998), maastohiihtäjä
*Paula Karppanen (myöh. *Nurminen*, s. 1945), iskelmälaulaja
*Sirkka Karppanen (*Uro-Karppanen*, 1918–1999), toimittaja ja näytelmäkirjailija
*Tero Karppanen (s. 1976), salibandyn pelaaja
*Veli Karppanen (*Sir Vili*, 1951−2002), liikemies
*Yrjö Karppanen (1896−1937), Neuvostoliitossa toiminut suomalainen toimittaja.

## Muita merkityksiä
*J. Karppanen, suomalainen ohjelmatoimisto.
Aitolahden Riento

**Aitolahden Riento** on pääasiassa itä-Tampereella toimiva lentopalloseura. Seura on perustettu vuonna 1952. Seuran lyhenne on AitRi.

AitRi:n miesten edustusjoukkue aloitti toimintansa 2012–2013 miesten Lentopalloliiton 3-sarjassa. Kaudeksi 2014–2015 joukkue nousi 2-sarjaan ja jo seuraavan kauden 2015-2016 päätteeksi se onnistui nousemaan ensimmäistä kertaa seuran historiassa 1-sarjaan voitettuaan ratkaisevassa ottelusarjassa Turun Toverit lisäerässä 15–13.

Joukkue pelasi miesten Lentopalloliiton 1-sarjassa kauteen 2018-2019. Tuona aikana miehissä oli lisäksi kakkosjoukkue 2-sarjassa. Miesten ykkösjoukkue toimi myös Akaa-Volleyn liigajoukkueen farmijoukkueena kaudella 2017-2018. Syksystä 2019 eteenpäin miesten edustusjoukkue on pelannut 2-sarjassa.

Naisten lentopallossa AitRin ykkösjoukkue pelaa Lentopalloliiton 2-sarjaa (syksystä 2017 lähtien).

Lisäksi seuralla on lentopallotoimintaa miesten ja naisten harrastesarjoissa sekä pitkään jatkunut jumppa.

## Lähteet

## Aiheesta muualla
* Seuran kotisivu
Kustaa Alanko

**Kustaa Aadolf Alanko** (vuoteen 1914 **Lindholm**, 5. syyskuuta 1905 Tampere – 15. maaliskuuta 1985 Helsinki) oli suomalainen poliitikko, joka toimi SDP:n kansanedustajana vuosina 1948–1966.

## Elämä
Kustaa Alangon vanhemmat olivat seppä Hugo Alanko (synt. Lindholm, 1881-1939) ja Ida Sirén. Kansakoulun käytyään hän työskenteli renkinä Pohjanmaalla 1918–1922 sekä tehdas-, rakennus- ja kivityömiehenä Tampereella 1922–1936. 

1930-luvulla Alanko toimi muun muassa Tampereen rakennustyöläisten keskustoimikunnan sekä SAK:n Tampereen Ammatillisen Paikallisjärjestön puheenjohtajana. Hän työskenteli SDP:n Pohjois-Hämeen piirijärjestön toimitsijana ja SAK:n järjestäjänä 1936–1940 sekä SDP:n Pohjois-Hämeen piirisihteerinä 1940–1953. Alanko valittiin eduskuntaan 1948. Hän oli myös presidentin valitsijamies vuosien 1950 ja 1956 presidentinvaaleissa sekä Tampereen kaupunginvaltuuston jäsen. 

Alanko kuoli Helsingissä 79-vuotiaana maaliskuussa 1985. Hänet on haudattu Kalevankankaan hautausmaalle.

## Perhe
Kustaa Alangon puoliso oli Vieno Impi Pirhonen, jonka kanssa hän oli naimisissa 1934–1964. Erottuaan Alanko avioitui Kerttu Kaino Heinosen kanssa 1964.

## Lähteet
Röyhypiippo

**Röyhypiippo** (*Luzula parviflora*) on vihviläkasvien (Juncaceae) heimoon, piippojen (*Luzula*) sukuun kuuluva monivuotinen kasvilaji. Sillä on röyhyä muistuttava kukinto sekä monilehtinen varsi. Röyhypiippo muistuttaa jonkin verran tunturipiippoa (*Luzula wahlenbergii*), mutta lajit eroavat toisistaan koon, varsilehtien määrän sekä kukinnon tukilehden ulkonäön perusteella.

Röyhypiippo voi kasvaa 50 cm korkeaksi ja se kasvaa löyhinä mättäinä tai yksittäisversoina. Lehdet ovat tasaisia, noin senttimetrinlevyisiä ja lehtien reunoilla ei ole karvoja. Jopa lähellä kukintoa olevat lehdet voivat olla samankokoisia kuin alemmat lehdet. Kukinnon tukilehti on pieni, ohut ja kalju. Röyhypiipon kukinto muistuttaa heinäkasvien röyhyä, ja kukat sijaitsevat joko yksittäin tai muutaman kukan rykelminä kaarelle taipuneiden varsien päissä. Röyhypiippo kukkii heinä–elokuussa.

Röyhypiippo kasvaa tunturiseudulla metsissä tai pensaikoissa, erityisesti tunturikoivuvyöhykkeessä avoimen tunturipaljakan alapuolella. Röyhypiippo on kalkinsuosija. Suomessa röyhypiippoa tavataan melko yleisenä pohjoisimmassa Lapissa, lähinnä Enontekiöllä, Utsjoella, Sodankylän pohjoisosissa, Inarin länsiosissa sekä Sallan ja Savukosken koillisosissa. Yleisimmillään röyhypiippo on Suomessa Karigasniemen lähiseuduilla.

Röyhypiipon tieteellisen nimen lajinimi (*parviflora*) tulee latinan kielen sanoista *parvus* (suom. pieni) sekä *flos* (suom. kukka), ja tarkoittaa pienikukkaista.

## Lähteet

## Aiheesta muualla
* Laji.fi: Röyhypiippo (''Luzula parviflora'')
* Kasviatlas 2018: Röyhypiipon (''Luzula parviflora'') levinneisyys Suomessa
* Integrated Taxonomic Information System (ITIS): ''Luzula parviflora'' 
* Global Biodiversity Information Facility (GBIF): ''Luzula parviflora'' 
* Flora of North America: ''Luzula parviflora''
The Best of Missing Persons

**The Best of Missing Persons** on yhdysvaltalaisen uuden aallon yhtyeen Missing Personsin kokoelma-albumi. Albumi julkaistiin vuonna 1987. 

## Kappaleet
# Words – 4.29
# Destination Unknown – 3.35
# I Like Boys – 2.39
# Mental Hopscotch – 3.16
# Hello, I Love You – 2.19
# Windows – 5.02
# It Ain’t None of Your Business – 2.57
# Walking in L.A. – 4.00
# Tears – 4.22
# Bad Streets – 3.43
# Give – 4.56
# Right Now – 3.31
# Color in Your Life – 4.59
# I Can’t Think About Dancin’ – 5.43
# No Secrets – 4.28

## Arvostelut
*AllMusic: 

## Lähteet
Unto Suominen

**Unto Ilmari Suominen** (1. heinäkuuta 1911 Lohja – 10. joulukuuta 1968 Helsinki) oli suomalainen poliitikko. Suominen toimi SDP:n kansanedustajana vuosina 1951–1958 Uudenmaan läänin vaalipiiristä. Kunnallispolitiikassa Suominen toimi Kuusankosken kunnanvaltuuston jäsenenä ja Keravan kauppalanjohtajana vuosina 1948–1968. Suominen toimi myös presidentin valitsijamiehenä vuonna 1956.

Suominen kävi kansakoulun, ammattikoulun vuonna 1927, Työväen akatemian vuonna 1932 ja suoritti kunnallistutkinnon, hallinnollisen tutkinnon ja lastensuojelututkinnon vuonna 1936 Yhteiskunnallisessa korkeakoulussa. Suominen toimi rakennusmaalarina Kuusankoskella ja Kouvolassa 1927–1936, Janakkalan vt. kunnankamreerina 1936–1937, Juuan kunnankirjurina 1937–1941, Lahden kaupungin huoltotoimiston johtajana 1941–1944, Mäntsälän kunnankirjurina 1944–1945, Hyvinkään kauppalankamreerina 1945–1947, Työväen akatemian kunnallispolitiikan tuntiopettajana 1948–1951 sekä Asunnonhankintaosakeyhtiö Keravan Hakan toimitusjohtajana vuodesta 1950.

Suomisen vanhemmat olivat kirvesmies Kalle Suominen ja Hilda Karolina Matintytär. Suomisen puoliso vuodesta 1937 oli Eeva Ester Salenius.

## Lähteet
Baltika (täsmennyssivu)

**Baltika** tarkoittaa ainakin seuraavia:
* Baltika, venäläinen panimoyritys
* Baltika, virolainen muotialan jälleenmyyjä
* Baltika, historiallinen manner
* *[[Baltika (jäänmurtaja)|Baltika]]*, venäläinen jäänmurtaja
* FK Baltika Kaliningrad, jalkapalloseura Kaliningradissa
* Baltika Cup, Euro Hockey Tourin osaturnaus.
Veikko Mattila

**Veikko Aukusti Mattila** (26. joulukuuta 1912 Seinäjoki – 28. lokakuuta 1983 Helsinki) oli suomalainen poliitikko. Mattila toimi SDP:n kansanedustajana vuosina 1964–1970 edustaen Vaasan läänin vaalipiiriä. Mattila nousi eduskuntaan kesken vaalikauden kuolleen Georg Erikssonin tilalle. Kunnallispolitiikassa Mattila toimi Ähtärin kunnanhallituksen ja -valtuuston jäsenenä.

Mattila kirjoitti ylioppilaaksi vuonna 1933, suoritti teologian erotutkinnon vuonna 1938, vihittiin papiksi vuonna 1939, suoritti pastoraalitutkinnon vuonna 1943 ja nuorisonohjaajatutkinnon (sosionomi) vuonna 1946. Mattila toimi ylimääräisenä pappina Parkanossa 1939–1946, Alajärvellä 1946–1948, Vilppulassa 1948–1949, Jämsässä 1949, Multialla 1950–1951, Ähtärissä 1951–1952, Pusulassa 1952–1953 sekä Uudenmaan läänin Pyhäjärvellä 1954, Parkanon yhteiskoulun opettajana 1941–1942, valtion koulukodin opettajana Vilppulassa 1948–1949, Ähtärin seurakunnan kirkkoherrana 1954–1974 sekä Keuruun rovastikunnan vt. lääninrovastina 1973.

Mattilan vanhemmat olivat maanviljelijä Matti Häggström ja Sanna Matilda Vuorenmaa. Mattilalle myönnettiin rovastin arvonimi vuonna 1970.

## Lähteet
Sourou (joki)

**Sourou** on Mouhounin eli Mustan-Voltan sivujoki Burkina Fasossa ja Malissa. Sen pituus on 185 kilometriä ja valuma-alue arviolta 27&nbsp;000 neliökilometriä.

Joki saa alkunsa Gondon tasangolta. Sen alajuoksulla on tekojärvi, jota säännöstellään vuonna 1976 rakennetulla Léryn padolla. Vuonna 1985 valmistunut toinen pato ohjaa Mouhounin virtauksen Souroun tekojärveen, joka kykenee varastoimaan lähes 600 miljoonaa kuutiometriä vettä. Tekojärvi mahdollistaa yli 30&nbsp;000 hehtaarin peltoalueen keinokastelun. Nykyään siitä on käytössä 4&nbsp;000 hehtaaria.

Souroun laaksossa viljellään maissia, riisiä, vehnää sekä vähemmässä määrin vihanneksia ja perunaa. Lisäksi harjoitetaan puunhankintaa, karjanhoitoa ja kalastusta. Keinokastelujärjestelmää hallinnoi vuonna 1986 perustettu Autorité de Mise en Valeur de la Vallée du Sourou. Laakso on myös tärkeä virtahepojen ja muuttolintujen asuinpaikka. Se on yksi Burkina Fason Ramsar-alueista.

## Lähteet
Amanda Nerman

**Matilda Malvina Sofia ''Amanda'' Nerman-Taube** (25. kesäkuuta 1841 Tukholma, Ruotsi – 24. tammikuuta 1919 Tukholma, Ruotsi) oli ruotsalainen näyttelijä, joka näytteli myös Suomessa Helsingin Nya teaternissa (Svenska teatern). 

Nerman oli oppilaana Kuninkaallisessa baletissa vuosina 1853–1857. Hän siirtyi 1861 näyttelijäksi Suomeen Nya teaterniin  vuoteen 1863, jolloin teatteri paloi. Hän opiskeli Pariisissa vuoden verran ja näytteli sen jälkeen Dramatenissa 1864–1873. Hän myös käänsi Dramatenille näytelmiä, esimerkiksi näytelmät *En liten förmyndare* ja *Hertig Job*.

Nerman näytteli ensimmäisessä roolissaan Dramatenissa vuonna 1864 Adriennen roolin yksinäytöksisessä näytelmässä *En liten förmyndare*. 1868 hänellä oli Dramatenissa Cecilian rooli Alexander Elzin näytelmässä *Han är inte svartsjuk*. Jäähyväisnäytöksessä Kungliga Stora Teaternissa 9. kesäkuuta 1873 hänellä oli Tusneldan rooli näytelmässä *Släktningar*. Helsingissä Nya teaterissa hän näytteli 26. marraskuussa 1862 ensi-iltaan tulleessa *Daniel Hjortissa* Sigridin roolin.

Nerman luopui näyttelijänurasta avioiduttuaan 1873, mutta esiintyi jälleen 1893 Dramatenissa hyväntekeväisyysnäytöksessä. 

Nermanin puoliso oli vuodesta 1873 valtiopäiväedustaja Carl Taube

## Rooleja
* Cecilia näytelmässä *Han är inte svartsjuk*
* Adrienne näytelmässä *En liten förmyndare*
* Camille näytelmässä *En teaterpjes*
* Fru de Riom näytelmässä *Män af ära*
* Emma näytelmässä *Hertig Job*
* Valérie, Klara näytelmässä *Egmont*
* Elmire näytelmässä *Tartuffe*
* Isabella näytelmässä *Skola för äkta män*
* Donna Clara näytelmässä *Stolthet mot stolthet*
* Sigrid näytelmässä *Daniel Hjort*
* Tusnelda näytelmässä *Släktningar*

## Lähteet

## Aiheesta muualla
* 
*  Svenskt porträttgalleri / XXI s. 80
*
Lydia Molander

**Lydia Sofia Katarina Molander,** o.s. *Wessler* (22. joulukuuta 1851 Gävle, Ruotsi – 13. joulukuuta 1929 Tukholma, Ruotsi) oli ruotsalainen näyttelijä. 

Molander oli vuodesta 1888 naimisissa kirjailija ja teatteriohjaaja Harald Molanderin kanssa. Hänen poikiaan olivat ohjaajat ja näyttelijät Gustaf (s. 1888) ja Olof Molander (s. 1892).

Molander opiskeli 1869–1872 Ruotsin kuninkaallisessa musiikkiakatemiassaissa ja jatkoi lauluopintoja Fredrika Stenhammarin oppilaana. Hänet palkattiin 1873 Kungliga Teaterniin, jossa hän teki muutamia pieniä lauluosia ennen kuin hän siirtyi 1874 Helsinkiin Svenska teaterniin, jossa hän oli vuoteen 1894. Vuodesta 1901 hän näytteli Tukholman Svenska teaternissa. Hän päätti teatteriuransa 1922.

Molander oli hyvin monipuolinen näyttelijä, jonka alaa olivat niin ooppera ja operetti kuin draama ja komediakin. Hänellä arvioitiin olevan ”erityisen kaunis ja kouliintunut lauluääni sekä viehättävä olemus”. Hän on esittänyt Susannan ja Cherubinin rooleja Mozartin *[[Figaron häät|Figaron häissä]]*, Desdemonaa  Shakespearen *[[Othello]]ssa*, Elineä Ibsenin *[[Inger, Östråtin rouva]]ssa*, Marthaa Goethen *[[Faust (Goethe)|Faustissa]]*, Élmireä Molièren *[[Tartuffe]]ssa* ja pääroolin Florimond Hervén *[[Pikku pyhimys|Pikku pyhimyksessä]]*.

## Lähteet

## Aiheesta muualla

*  Lydia Molander, Svenskt porträttgalleri / XXI. s. 79
Maria Mäntylä

**Maria Susanne Mäntylä** (s. 8. kesäkuuta 1967 Karjaa) on suomalainen näyttelijä, joka työskentelee Maarianhaminassa Ahvenanmaalla. 

Mäntylä pyrki Teatterikouluun, mutta hän ei päässyt sinne ja jätti näyttelijähaaveet siinä vaiheessa palatakseen niihin myöhemmin. Päätyönään hän toimii matkailualalla.

Mäntylä aloitti näyttelijänuransa 14-vuotiaana *Annie Mestariampujassa* Raaseporin linnateatterissa. 1990-luvun alussa hän muutti Ahvenanmaalle. Vuonna 1997 hän palasi teatterin pariin ja näytteli Kastelholman linnan linnateatterissa Robert Liewendahlin näytelmässä *Thenne Papegoie* (1997) yli sadassa näytöksessä. 

1990-luvun loppupuolelta lähtien Mäntylä on ollut Ahvenanmaan aktiivisimpia näyttelijöitä. Hänellä on ollut rooleja muun muassa näytelmissä *Katrina*, *En svåger i kläm* ja *Annie Mestariampuja*, ja hän on vakiinnuttanut asemansa Ahvenanmaan teatterimaailmassa. 

Mäntylä  sai vuonna 2005 ahvenanmaalaisen teatteripalkinnon Solveig-patsaan panoksestaan ahvenanmaalaisen teatterin hyväksi. Ahvenanmaan maakunnan kulttuuripalkinto hänelle myönnettiin 2010.

Mäntylä valittiin 1997 Mariehamnsteaternin taustayhdistyksen Teaterföreningen i Mariehamn (perustettu 1914) hallitukseen. Keväällä 2006 hänet valittiin yhdistyksen puheenjohtajaksi. Hän luopui puheenjohtajan tehtävästä kesäkuussa 2017, ja hänelle myönnettiin kunniapuheenjohtajan arvo.

Mäntylä on näytellyt sivuroolissa "mamma Irene" nuorisoelokuvassa *Fåglarna tittar på oss*.

## Näytelmärooleja
**Thenne Papegoie* (1997-2000) 
**Ringens år* (1998, apulaisohjaaja) 
**Oliver!* (1998)
**Miramar - i afton dans* (1999)
**Mördande Moral* (2000)
**En svåger i kläm* (2001)
**Den högfärdstokige borgaren* (2002)
**Annie* (2003)
**[[Leka med elden]]* (2004)
**Djävulsdansen* (2004) 
**Be-Bop på Iwa* (2004) 
**Jubileet och Frieriet* (2006)
**Krona i bojor* (2005, 2006)
**[[Katt på hett plåttak]]* (2008)
**Som dom gör i Amerika* (2008)
**Aldrig i livet* (2008)

## Filmografia
**Bondbruden* (2001-2002)
**Fåglarna tittar på oss* (2010)

## Lähteet
Miemalan koulu

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.498267173767093,
          60.95934507881998
        ]
      }
    }
  ]
}
**Miemalan koulu** on Hämeenlinnan Miemalassa sijaitseva alakoulu. Siellä opiskelevat luokka-asteiden 1–6 koululaiset.

## Lähteet
Erkki Mohell

**Erkki William (Erkki W.) Mohell** (26. syyskuuta 1917 Savonlinna – 14. lokakuuta 1973 Helsinki) oli suomalainen poliitikko, pastori ja asianajaja. Mohell toimi SDP:n kansanedustajana vuosina 1952–1958 edustaen Hämeen läänin eteläistä vaalipiiriä. Mohell nousi eduskuntaan vuonna 1952 Uuno Takin tilalle, joka siirtyi OTK:n pääjohtajaksi. Kunnallispolitiikassa Mohell toimi Hämeenlinnan kaupunginvaltuuston jäsenenä. Mohell toimi presidentin valitsijamiehenä vuonna 1956.

Mohell kirjoitti ylioppilaaksi vuonna 1936, suoritti kasvatusopin tutkinnon vuonna 1940, vihittiin papiksi vuonna 1942, suoritti teologian erotutkinnon vuonna 1942, pastoraalitutkinnon vuonna 1944, ylemmän oikeustutkinnon vuonna 1951 ja valmistui lainopin kandidaatiksi vuonna 1951. Mohell toimi seurakunnallisena poikatyö- ja urheilujohtajana Helsingissä, Sukevan keskusvankilan pappina 1944, ylimääräisenä pappina Helsingin eteläisessä suomalaisessa seurakunnassa 1944–1948, Helsingin keskusvankilan pappina 1945, Kristillisen työväenyhdistyksen palveluksessa ja Kristillisen Työkansan toimitussihteerinä 1945–1946, Kristillisen sosialidemokraattisen liiton sihteerinä 1946, Suomen Teollisuusteknikkojen Liiton lainopillisena asiamiehenä 1946–1947, Henkisen työn keskusliiton järjestösihteerinä 1947, asianajajana Riihimäellä 1948–1951 ja Hämeenlinnassa 1951–1957, Metallityöväen Liiton lakimiehenä 1954–1957 sekä asianajajana Helsingissä lakiasiaintoimisto E.W. Mohellissa 1957–1973.

Mohellin vanhemmat olivat Suomen pelastusarmeijan johtaja Ernst Villiam Mohell ja Jenny Mathilda Nordlund. Mohellin puoliso vuosina 1941–1947 oli Maire Päivyt Maria Vartio, vuosina 1947–1959 Eeva Annikki Elisabet Tikkanen, vuosina 1961–1962 Kaarina Mirjam Nieminen ja vuosina 1967–1973 Jenny Edit Ahomies.

## Lähteet
Dance Gavin Dance

**Dance Gavin Dance** on yhdysvaltalainen posthardcore-yhtye Sacramentosta, Kaliforniasta. Se perustettiin vuonna 2005. Nykyiset jäsenet ovat Will Swan (kitara), Matt Mingus (rummut), Jon Mess (laulu), Tim Feerick (basso) ja Tilian Pearson (laulu). Heistä vain Swan ja Mingus ovat esiintyneet jokaisella albumilla, Mess kaikilla paitsi albumilla *[[Happiness (Dance Gavin Dancen albumi)|Happiness]].*

Dance Gavin Dance julkaisi debyytti EP-levynsä  *Whatever I Say Is Royal Ocean* vuonna 2006 ja sai pian levytyssopimuksen Rise Recordsilta. Yhtye julkaisi ensimmäisen kokopitkän albuminsa ''Downtown Battle Mountain'' vuonna 2007. Vuoden 2008 aikana kitaristi Sean O'Sullivan ja laulaja Jonny Craig erosivat yhtyeestä, ja heidät korvattiin kitaristi Zac Garrenilla ja laulaja Kurt Travisilla. Saman vuoden elokuussa julkaistiin albumi *[[Dance Gavin Dance (albumi)|Dance Gavin Dance]]*. Samaan aikaan yhtyeen jättivät laulaja Jon Mess ja basisti Eric Lodge, jonka tilalle tuli basisti Jason Ellis. ''Happiness'' julkaistiin vuonna 2009. Sillä albumilla huutolaulun tekee kitaristi Will Swan kitaransoiton lisäksi. Vuonna 2010 Jon Mess, Jonny Craig ja Eric Lodge palasivat yhtyeeseen, ja vuonna 2011 julkaistiin yhtyeen neljäs kokopitkä albumi ''Downtown Battle Mountain II''. Craig ja Lodge erosivat taas, jolloin laulaja Tilian Pearson, basisti Tim Feerick ja kitaristi Josh Benton liittyivät yhtyeeseen. Viides albumi ''Acceptance Speech'' julkaistiin vuonna 2013. Sen jälkeen Benton erosi. Vuoden 2015 lopussa yhtye julkaisi albumin ''Instant Gratification''.Vuonna 2016 he julkaisivat live-albumin *[[Tree City Sessions]]* sekä seitsemännen kokopitkän albuminsa *[[Mothership (Dance Gavin Dancen albumi)|Mothership]]*.

## Diskografia
### Albumit
* *[[Whatever I Say Is Royal Ocean]]* (2006, ep)
* *[[Downtown Battle Mountain]]* (2007)
* *[[Dance Gavin Dance (albumi)|Dance Gavin Dance]]* (2008)
* *[[Happiness (Dance Gavin Dancen albumi)|Happiness]] (2009)
* *Live at Bamboozle 2010* (2010, livealbumi)
* *Downtown Battle Mountain II* (2011)
* *Acceptance Speech* (2013)
* *Instant Gratification* (2015)
* *Tree City Sessions* (2016, livealbumi)
* *Mothership* (2016)
* *Artificial Selection (2018)
* *[[Afterburner (Dance Gavin Dancen albumi)|Afterburner]]* (2020)
* *[[Jackpot Juicer]]* (2022)

## Lähteet
Kauko Andersson

**Kauko Kalervo Andersson** (1. tammikuuta 1913 Valkeala – 21. huhtikuuta 1979 Kuusankoski) oli suomalainen poliitikko, joka toimi SDP:n kansanedustajana vuosina 1939–1948 ja 1951. 

## Elämä
Valkealan Tirvassa syntyeen Kauko Anderssonin vanhemmat olivat palstatilallinen Johan Alfred Andersson (1872-1943) ja Erika Gardemeister (1874-1957). Kansakoulun käytyään hän työskenteli sekatyömiehenä muun muassa sahoilla ja rakennuksilla. Andersson liittyi SDP:n jäseneksi heti 16 vuotta täytettyään. 1930-luvun alussa hän toimi Tirvan työväenyhdistyksen puheenjohtajana kiivaimpaan lapualaisaikaan. Vuosina 1931-1932 Andersson opiskeli Työväen Akatemiassa. Hänen kurssitovereitaan olivat muun muassa tulevat ministerit Veikko Helle ja Eino Raunio, kansanedustajaksi nousseet Arvi Jovero ja Unto Suominen sekä näyttelijä Vilho Siivola. Akatemian jälkeen Andersson työskenteli puhujana eri työväenjärjestöissä sekä Suomen Sosialidemokraattisen Raittiusliiton järjestäjänä ja Suomen Rautatieläisten Liiton toimitsijana. Hän oli myös Suomen Sosialidemokraattisen Työläisnuorisoliiton Kymenlaakson piirin puheenjohtaja.

Poliittisen toimintansa johdosta Andersson joutui äärioikeistolaisten painostuksen kohteeksi ja oli työmaaterrorin johdosta pitkiä aikoja työttömänä. Pääsiäisenä 1934 Anderssonin vanhempien kotitalon edustalle pystytettin suurikokoinen puinen risti, joka oli ilmeisesti tarkoitettu hänelle uhkaukseksi. Andersson muutti myöhemmin Kotkaan, jossa hän työskenteli muun muassa kaupungin sähkölaitoksella.

Vuonna 1939 Andersson valittiin eduskuntaan. 26-vuotias Andersson oli tuolloin eduskunnan toiseksi nuorin jäsen. Hän oli pari kuukautta vanhempi kuin toinen sosialidemokraattien kansanedustaja Varma K. Turunen. Sotavuosien jälkeen Andersson edusti SDP:n vasemmistosiipeä, joka muun muassa ehdotti Neuvostoliiton mallista suurtilojen kollektivisointia. Pudottuaan eduskunnasta 1948 Andersson työskenteli Helsingissä sosiaaliministeriön ylimääräisenä virkamiehenä. Vuonna 1951 hän nousi eduskuntaan vielä puoleksi vuodeksi Veli Järvisen siirryttyä toisiin tehtäviin. Vuosina 1953–1972 Andersson työskenteli sosiaaliministeriön toimistosihteerinä. Andersson kuoli 66-vuotiaana huhtikuussa 1979. Hänet on haudattu Hietaniemen hautausmaalle.

## Perhe
Kauko Anderssonin puoliso oli Eila Helena Hurme (1920-2015), jonka kanssa hän avioitui vuonna 1943.

## Lähteet
Pinosylviini

**Pinosylviini** on stilbenoidi toksiini, jota erittyy kasveissa muun muassa sieni-infektioiden, otsonin aiheuttaman stressin ja fyysisten vaurioiden vaikutuksesta. Pinosylviini on sienille myrkky (fungisidi) ja siten suojaa puuta sieni-infektioilta. Pinosylviiniä esiintyy muun muassa mäntykasvien sydänpuussa ja luumioihin kuuluvissa *[[Gnetum cleistostachyum]]* -liaaneissa.

Rottiin piikitettynä pinosylviini käy nopeasti läpi glukuronidaation ja sen biosaatavuus on huono.

Pinosylviini on kiinteänä neulasmaista. Se on hyvin liukoista asetoniin, bentseeniin ja kloroformiin.

## Biosynteesi
Pinosylviini syntetaasi on entsyymi, joka katalysoi seuraavanlaista reaktiota:

3 malonyyli-CoA + sinnamoyyli-CoA → 4 CoA + pinosylviini + 4 CO<sub>2</sub>

Biosynteesi on erikoinen, koska kasvit käyttävät synteeseissä kanelihappoa vain harvoin lähtöaineena: esim. anigorufoonin ja kurkumiinin synteeseissä.

## Katso myös
* Resveratroli

## Lähteet

## Aiheesta muualla
*PubChem: Pinosylvin 
*Kyoto Encyclopedia of Genes and Genomes (KEGG): Pinosylvin 
*ChemBlink: Pinosylvin
Bror Lillqvist

**Bror Valdemar Lillqvist** (20. marraskuuta 1918 Pietarsaaren maalaiskunta – 2. helmikuuta 1983 Pietarsaari) oli suomalainen poliitikko. Lillqvist toimi SDP:n kansanedustajana vuosina 1966–1983 edustaen Vaasan läänin vaalipiiriä. Lillqvist kuoli kesken vaalikauden, ja hänen tilalleen eduskuntaan nousi Kari Urpilainen. Kunnallispolitiikassa Lillqvist toimi Pietarsaaren kaupunginvaltuuston puheenjohtajana. Lillqvist toimi presidentin valitsijamiehenä vuosina 1968, 1978 ja 1982.

Lillqvist kävi kansakoulun. Hän toimi paalaajana, kärrääjänä ja kuivauskoneenkuljettajana Oy Wilhelm Schauman Ab:n Pietarsaaren tehtailla 1935–1939, Oy Wilhelm Schauman Ab:n Pietarsaaren tehtaiden apukeittäjänä 1941, Oy Wilhelm Schauman Ab:n Pietarsaaren tehtaiden asentajana 1944–1966, Pietarsaaren selluloosa Oy:n ja Oy Wilhelm Schauman Ab:n Pietarsaaren tehtaiden pääluottamusmiehenä 1949–1962 sekä pääluottamusmiehen varamiehenä 1963–1966.

Lillqvistin vanhemmat olivat ajuri Anders Alfred Lillqvist ja Maria Fredrika Petterson. Lillqvistin puoliso vuodesta 1942 oli Helvi Kyllikki Tamminen. Lillqvistille myönnettiin kaupunkineuvoksen arvonimi vuonna 1979.

## Lähteet
130 K 90-60

**130 K 90-60** on suomalainen Vammaksen valmistama kenttätykki, joka on valmistettu uudelleenputkittamalla Tampellan valmistama, Heikki Collanuksen suunnittelema 122 K 60 -kenttätykki. Nimensä mukaisesti se on 130 mm raskas kanuuna, 52,7-pituuskaliiperisella putkella. Se on vedettävää mallia ja vetoajoneuvona käytetään esimerkiksi raskasta maastokuorma-autoa. Ampumatarvikkeenaan se käyttää samaa ampumatarviketta kartusseineen 130 K 54:n kanssa, ja lisäksi sillä voi myös ampua 130 53 TK:lle tarkoitettuja merimaalikranaatteja.

## Historia
Tykin kehitystyö oli alkanut Tampellassa 1960-luvulla 122 mm tykin (122 K 60) suunnittelusta. Tykkiä oli tarkoitus tuottaa jopa 150 kappaleen erä Suomen puolustusvoimille, mutta kustannussyistä valituksi tulikin neuvostoliittolainen D-30 (122 H 63). Lisäksi 122 K 60 oli Puolustusvoimien mielestä liian raskas. Tykkiä tuotettiin kuitenkin prototyyppikappaleen lisäksi 15 kappaletta Puolustusvoimille.

1980-luvulla rannikkotykistön uudistamisen ja uuden 130 53 TK:n sekä 130 K 54:ien rannikkotykkikäyttöön siirtämisen myötä, rannikkotykistön pääkaluston kaliiperin vaihtuessa 130 millimetriin, päätettiin myös 122 K 60 putkittaa uudelleen 130 mm putkilla ja siirtää tykit rannikkotykkikäyttöön. Putkien vaihtamisen 15:een tuotantosarjan tykkiin toteutti Vammas, johon konkurssiin mennyt Tampella oli 1980-luvulla liitetty.

Tykin käyttötarkoitus oli toimia liikkuvana rannikkotykkinä. Sen saattoi asentaa rannikkolinnakkeiden kiinteisiin tuliasemiin tai käyttää tavallisen kenttätykin tapaan maahan kiilaamalla.

Puolustusvoimat poisti tykit museoimalla tai myymällä ne keräilijöille vuonna 2006. Nykyään yksi 130 K 90-60 on esillä Museo Militariassa Hämeenlinnassa ja yksi Rysäkarin linnakkeella.

## Ominaisuudet
Tykin putki on kaliiperiltaan 130 millimetriä, ja sen pituus ilman suuhidastinta on 52,7 kaliiperia (6850 mm). Putken päässä on suuhidastin, joka on malliltaan samanlainen kuin 130 K 54:ssä oleva lieriösuuhidastin. Rihloja on 40 kappaletta, rihlatun osan pituus on 44 kaliiperia (5746,5 mm) ja rihlannousu on oikeakätinen 5°58' eli 1/30 kaliiperia.

Sulku on 122 K 60:n ja muiden Tampellan suunnittelemien tykkien tapaan toteutettu vaakatasossa liikkuvalla puoliautomaattisella kiilalla, ja sen tiivistys tapahtuu ampuessa messinkihylsyn avulla. Peräytyvien osien massa on yhteensä 2865 kg.

Ampumatarvikkeena on venäläismallinen 130 mm sirpalekranaatti 53-OF-482M (kranaatin massa 33,4 kg, ampumatarvikkeen suomalainen nimike KTA 5011) tai suomalainen 130 mm perävirtausyksikköinen merimaalikranaatti (nimike RTA 2776), kartussilaukauksella. Kartussin hylsyn pituus on 846 mm ja hylsyn massa 11,35 kg. Koko kartussin massa on täyspanoksella 25,7 kg, josta panoksen ruudin osuus on 13,0 kg. Sirpalekranaatin lähtönopeus täyspanoksella on 860 m/s ja kantama noin 24 kilometriä. Perävirtausyksiköllisen merimaalikranaatin kantama on noin 32 kilometriä.

## Käyttäjät

### Entiset käyttäjät
*  **Suomi**: 15 kappaletta.

## Lähteet
Hukkakartukas

**Hukkakartukas** (*Nudobius lentus*) on lyhytsiipisten (*Staphylinidae*) heimoon kuuluva laji. Hukkakartukasta esiintyy Suomessa laajasti ja se elää petona havupuiden kuoren alla kaarnakuoriaisten ja sarvijäärien syömäkuvioissa. Hukkakartukkaan toukat ja aikuiset saalistavat ravinnokseen tuholaisten toukkia ja koteloita. Aikuinen hukkakartukas on pituudeltaan noin 7&nbsp;mm.

Hukkakartukas on luonnollinen vihollinen ainakin seuraaville lajeille: ukkoniluri (*Dendroctonus micans*), vaippaniluri (*Hylurgops palliatus*), kirjanpainaja (*Ips typographus*), kuusentähtikirjaaja (*Pityogenes chalcographus*), *[[Pityokteines curvidens]]* ja aitomonikirjaaja (*Polygraphus poligraphus*).

## Lähteet

## Aiheesta muualla
*Laji.fi: Hukkakartukas (''Nudobius lentus'')
*iNaturalist: Hukkakartukas (''Nudobius lentus'')
*Kari Heliövaara: UPM Metsiemme kovakuoriaisia, Hukkakartukas (''Nudobius lentus'') sivu 8  (pdf)
*UniProt: Taxonomy - ''Nudobius lentus'' 
*Global Biodiversity Information Facility (GBIF): ''Nudobius lentus'' 
*Käfer der Welt: ''Nudobius lentus'', kuva 
*Pherobase: Semiochemicals of ''Nudobius lentus''
Zilga

Latviassa risteytetty **Zilga** eli **Dvietes 4-2-108** on yksi kylmänkestävimmistä viiniköynnöslajikkeista. Lajikkeena se on erittäin runsaskasvuinen ja -satoinen (sato parhaimmillaan jopa 30 kg vuodessa) ja se viihtyy perinteistä viiniköynnöstä happamammassa maassa. Zilgan rypäleet kypsyvät syyskuussa, talveentuu aikaisin ja hyvin, ja kestää lepotilassa ainakin –35 asteen lämpötilan. Se lähtee kasvuun aikaisin keväällä, ja voi siksi olla herkkä keväthalloille. Suositeltu kasvuvyöhyke on I–IV (V). 

Zilgan rypäleet ovat keskikokoisia, pyöreitä ja tummansinisiä, ja ne sijaitsevat suurehkoissa, kartiomaisissa tertuissa. Ne ovat maultaan mietoja. Rypäleissä on Pohjois-Amerikan viiniköynnöksille ominainen "slip-skin", eli niiden kuori irtoaa helposti hedelmälihasta. Viininvalmistukseen Zilga ei sellaisenaan sovellu sen voimakkaan ojukkaviinille ominaisen "foxy"-aromin vuoksi. Myöskin syömärypäleeksi Zilgassa on melko paljon siemeniä. Zilgaa voi käyttää mahdollisesti mehuun, hilloihin ja sekoitusrypäleeksi viiniin.

## Perimä
Toinen Zilgan vanhemmista on aitoviinin ja ojukkaviinin risteytys, Jubileinaja Novgoroda. Toinen taas Smuglyankan (amurinviini) ja Dvietes Zilasin (ojukkaviini) risteymä.

## Lähteet